kardosdrur/scandi-wiki huggingface dataset:
Włodzimierz Smolarek

Włodzimierz Wojciech Smolarek (16. juli 1957 i Aleksandrów Łódzki, Polen – 7. marts 2012 smst) var en polsk fodboldspiller, der spillede som angriber hos flere europæiske klubber, samt for Polens landshold. Af hans klubber kan blandt andet nævnes spanske Widzew Łódź og Legia Warszawa i hjemlandet, samt hollandske Feyenoord.

Smolarek var far til en anden professionel fodboldspiller, Euzebiusz Smolarek.

Landshold 
Smolarek spillede i årene mellem 1980 og 1992 60 kampe for Polens landshold, hvori han scorede 13 mål. Han var med til at vinde bronze ved VM i 1982, og deltog også ved VM i 1986.

Eksterne henvisninger 

 Włodzimierz Smolarek på 90minut.pl
 FIFA.com spillerinfo 

Fodboldspillere fra Polen
Fodboldspillere fra Widzew Łódź
Fodboldspillere fra Legia Warszawa
Fodboldspillere fra Eintracht Frankfurt
Fodboldspillere fra Feyenoord Rotterdam
Fodboldspillere fra FC Utrecht
Deltagere ved verdensmesterskabet i fodbold 1982
Deltagere ved verdensmesterskabet i fodbold 1986
Formpipe Software

Formpipe Software AB er en softwarevirksomhed inden for Enterprise Content Management (ECM). Virksomheden udvikler ECM-produkter til at strukturere information og leverer dem til store virksomheder, myndigheder og organisationer. 

Formpipe Software blev grundlagt i 2004 og har kontorer i Stockholm, Uppsala og Linköping i Sverige, og i København i Danmark. Formpipe Software er noteret på NASDAQ OMX Small Cap.

Selskabet omsatte i regnskabsåret 2011 for 112,5 mio. SEK og opnåede et overskud på 14,7 mio. SEK. Der var i 2014 gennemsnitligt ansat 260 medarbejdere i selskabet.

Noter

Eksterne links 
 Hjemmeside 

Softwarevirksomheder fra Sverige
Selskaber noteret på NASDAQ OMX
Bernd Förster

Bernhard Georg Josef "Bernd" Förster (født 3. maj 1956 i Mosbach, Vesttyskland) er en tysk tidligere fodboldspiller, der som forsvarsspiller på Tysklands landshold var med til at blive europamester ved EM i 1980, samt nr. 2 ved VM i 1982. På klubplan spillede han for Waldhof Mannheim, Bayern München, FC Saarbrücken samt Stuttgart.

Förster er bror til en anden tysk fodboldspiller, Karlheinz Förster.

Titler 
Bundesligaen
 1984 med VfB Stuttgart

Europa Cup for Mesterhold
 1975 og 1976 med Bayern München

Intercontinental Cup
 1976 med Bayern München

EM
 1980 med Vesttyskland

Eksterne henvisninger 
 

Fodboldspillere fra Tyskland
Fodboldspillere fra SV Waldhof Mannheim
Fodboldspillere fra FC Bayern München
Fodboldspillere fra 1. FC Saarbrücken
Fodboldspillere fra VfB Stuttgart
Deltagere ved det europæiske mesterskab i fodbold 1980
Deltagere ved verdensmesterskabet i fodbold 1982
Deltagere ved det europæiske mesterskab i fodbold 1984
Lave Eskesen Brock

Lave (Lauge) Eskesen Brock (død 1503) til Estrup og Bregenholm var en  søn af Eske Jensen Brock og Ellen Henriksdatter Gyldenstierne. 
Hans eftermæle er lige så slemt som faderens: han var voldsom, ustyrlig og trættekær, hvis liv gik på en uafladelig strid og fejde, som varede i 15 år (1460-75), kun et kortvarig forlig afbrød fejden med slægten Rosenkrantz, særlig med dennes to hovedrepræsentanter, Hovmesteren Otte Nielsen og sønnen Erik Ottesen. Årsagen til denne fejde er ikke kendt, men den må utvivlsomt søges i en af de sædvanlige ubetydelige tvistigheder mellem naboer. Rosenkrantzerne kunne ikke få bugt med deres ustyrlige modstander. Han fængslede, pinte, mørbankede, ja endog dræbte deres tjenere, han lagde sig uden for deres borge med væbnet mandskab og truede med at slå dem ihjel. 

Deres ven og tilhænger, den rige borger i Randers Niels Paaske, myrdede han i «Rosenlunden», som det hedder i visen, der blev digtet om denne sørgelige begivenhed. Ja, han greb endog Herredsfogeden på Tinge, slæbte ham til Estrup Mølle og tvang ham med trusler til at afsige og underskrive en kendelse til sin fordel. Lidet nyttede procedurer og voldgiftskendelser under sådanne omstændigheder, og det var først da Kong Christian personligt tvang Lave Brock til at række hånden frem, der kom et forlig. 

På trods disse bedrifter fik han dog Ridderslaget, og han indviede derpå sin nye værdighed med at blive erklæret for Tremarksmand og altså uværdig til at forfølge nogen Sag for Retten. 

Han arvede efter sine forældre i 1472 Vemmetofte

Om han har udmærket sig som kriger i Ditmarsken i 1500, lader vi være usagt; han blev anset for død, men levede dog op igen og døde først tre år senere efter at have givet en gård til Sankt Hans Kloster i Odense til messer for sin sjæls frelse.

Ægteskab
Lave Eskesen Brock var gift med:

 Else Pedersdatter Laxmand (ifølge DAA Else Poulsdatter), 
 datter, Anne Lagesdatter Brock, (død 1524)
 Kirstine Pedersdatter Høg (efter 1466) , der efter hans død giftede sig med Peder Lykke til Demstrup. 
 søn, Niels Lavesen Brock, (død 1534)
 datter, Ide Lagesdatter Brock, (død 1531)

Kilder
 runeberg
 skeel.info 
 Brasch, Vemmetoftes Hist. I, 28 ff.
 Barner, Fam. Rosenkrantz’s Hist. I, 152 ff
 Danmarks Adels Aarbog 1889, s 103 ff

Lave Eskesen
Danskere i 1400-tallet
Godsejere fra Danmark
Riddere fra Danmark
Personer i Dansk Biografisk Leksikon
Lave Nielsen Brock

Lave (Nielsen) Brock (død 4. november 1565 i Halmstad) til Estrup og Vemmetofte var en dansk adelsmand, søn af Niels Lavesen Brock og Jytte Predbjørnsdatter Podebusk.

Lave Nielsen Brock var endnu umyndig, da faderen døde i 1534. Faderens halvbroder, den rige Niels Lykke, blev hans formynder. I 1544 tiltrådte han arven efter forældrene, og et par år efter (1549) giftede han sig med rigshofmesteren Eske Pedersen Billes datter Margrethe Bille. Han tjente i Kongens Gård som hofsinde 1546-58, var derefter lensmand på Tryggevælde 1558-60, på Holbækgård 1560-63 og på Vordingborg 1563-66. Hele tiden lå han i evindelige forhandlinger, snart med folk af samme status som brødrene Ulfstand og den gamle Anders Bille til Søholm, snart med sine undergivne, borgere og bønder. For det meste havde han retten på sin side og kom aldrig så galt af sted som farfaderen, hvis trættekære sind synes at være gået i arv til ham. Han fandt en ærefuld død i Slaget ved Axtorna, hvor han tjente som fændrik under den skånske fane, der næsten blev fuldstændig opreven, efter at have kæmpet med glimrende tapperhed. Hårdt såret døde han 14 dage efter slaget. Hans lig blev bisat i Helligåndskirken i København, hvor hans hustru lod opsætte et epitafium over ham bestående af tre trætavler, hvoraf den ene forestillede hans død i slaget.

Ægteskab 
Lave Nielsen Brock var gift med:
 Margrethe Bille (død 4. maj 1595) på Vemmetofte
søn Eske Brock (24. december 1560 – 1625)

Kilder 
 runeberg
 skeel.info 
 Brasch, Vemmetoftes Hist. I, 70 ff.

Lave Nielsen
Lensmænd fra Danmark
Godsejere fra Danmark
Danskere i 1500-tallet
Personer fra Halmstad
Ezhou

Ezhou (kinesisk: 鄂州; pinyin: Èzhōu) er en by på præfekturniveau i provinsen Hubei i det centrale Kina. Præfekturet har et areal på 1.504 km2, og en befolkning på 1.064.400 (2007).

Administrative enheder
Ezhou består af tre bydistrikter:
Bydistriktet Echeng (鄂城区), 520 km², 610.000 indbyggere, regeringssæde;
Bydistriktet Liangzihu (梁子湖区), 525 km², 180.000 indbyggere;
Bydistriktet Huarong (华容区), 460 km², 270.000 indbyggere.

Trafik
Kinas rigsvej 106 går gennem området. Den starter fra Beijing og passerer blandt andet Hengshui, Kaifeng, Ezhou og Shaoguan på sin vej ned til Guangzhou i Sydkina.  

Kinas rigsvej 316 passerer gennem  området. Den fører fra Fuzhou i Fujian via Nanchang i Jiangxi og Wuhan i Hubei til Lanzhou i Gansu.

Eksterne henvisninger 

Bypræfekturer i Hubei
Apollo et Hyacinthus

Apollo et Hyacinthus er en opera (KV 38) af Wolfgang Amadeus Mozart, skrevet i 1767 da han var 11 år gammel. Det er Mozarts første egentlige opera (Die Schuldigkeit des ersten Gebots er et religiøst syngespil). Apollo et Hyacinthus er i tre akter og er en opera der, som det ses af navnet, er baseret på 
græsk mytologi som fortalt af romerske digter Ovid i Metamorphoses. Med udgangspunkt heri skrev Rufinus Widl librettoen til værket på latin. 

Operaen blev uropført den 13. maj 1767 i den store sal på universitetet i Salzburg. Ifølge en myte døde Hyacinthus ved et uheld, da han blev ramt i hovedet af en diskos kastet af Apollon, mens en anden myte fortæller, at det var vindens gud, Zephyrus, der var ansvarlig for Hyacinths død, fordi han af jalousi blæste diskossen ud af kurs for at dræbe Hyacinth. Da han døde, lod Apollon en hyacint springe frem af det spildte blod.

Librettisten Rufinus Widl, der var præst, ændrede Ovids fortælling (hvor Apollon, Zephyrus og Hyacinthus indgik i et homoseksuelt forhold) for at tilpasse den til de på hans egen tid gældende sociale normer, idet han i kærlighedsforholdet skifte Ovids Hyacinth ud med søsteren Melia.

Roller

Synopsis 
King Oebalus af Lacedaemonia og hans søn Hyacinthus er ved at forberede et offer til Apollon, da deres alter rammes af et lynnedslag. Apollon ankommer selv for at tilbyde den unge Hyacinthus venskab og søsteren Melia sin kærlighed. Melias glæde over udsigten til et giftermål med en guddom knuses imidlertid, da Zephyrus kommer ind og melder, at Apollon er kommet til at dræbe Hyacinthus med en diskos. Men lige så såre Zephyrus har fortalt sin historie til ende, kommer Apollon selv ind og sender løgneren ud med et vindstød. Den fortvivlede Melia ved ikke, hvad hun skal tro, og flygter fra guden for i stedet at lede efter sin bror. 

Hyacinthus identificerer Zephyrus som sin fars morder netop som han udånder. Oebalus og Melia synger en duet i sorg, der rører Apollo så meget, at han gør drengens krop til en hyacint og herefter bekræfter sin kærlighed til Melia.

Se også 
 Operaer af Wolfgang Amadeus Mozart

Referencer 

Operaer af Wolfgang Amadeus Mozart
Tonehammer

Tonehammer er en amerikansk producent af samplebiblioteker til virtuelle instrumenter, grundlagt af danske Troels Folmann og Mike Peasley i november 2008. Deres produkter figurerer i musikken til en lang række film, computerspil og trailers.

Tonehammers primære konkurrenceparameter er deep sampling, hvilket betyder et højt antal repetitioner (round-robins) og mange niveauer af anslagskraft (velocity layers). Desuden producerer selskabet primært samples baseret på instrumenter der enten sjældent, eller aldrig før, er blevet sampled. Heriblandt flere instrumenter de selv har skabt og designet. Eksempler herpå er deres "frendo" og "cylindrum". Blandt mere traditionelle biblioteker har Tonehammer procueret biblioteker med trommer og kor.

Eksterne henvisninger 
 Hjemmeside www.tonehammer.com 

It-virksomheder
Hansi Müller

Hans-Peter "Hansi" Müller (født 27. juli 1957 i Stuttgart, Vesttyskland) er en tidligere tysk fodboldspiller, der som midtbanespiller på Vesttysklands landshold var med til at blive europamester ved EM i 1980, samt nr. 2 ved VM i 1982. På klubplan spillede han for først VfB Stuttgart og siden italienske Inter, Como og Swarovski Tirol.

Titler 
EM
 1980 med Vesttyskland

Eksterne henvisninger 
 Fussballdaten.de spillerinfo

Fodboldspillere fra Tyskland
Fodboldspillere fra VfB Stuttgart
Fodboldspillere fra FC Internazionale Milano
Fodboldspillere fra Calcio Como
Personer fra Stuttgart
Deltagere ved verdensmesterskabet i fodbold 1978
Deltagere ved det europæiske mesterskab i fodbold 1980
Deltagere ved verdensmesterskabet i fodbold 1982
Bernard Dietz

Bernard Dietz (født 22. marts 1948 i Hamm, Tyskland) er en tidligere tysk fodboldspiller, der som forsvarsspiller på Vesttysklands landshold var med til at blive europamester ved EM i 1980, samt nr. 2 ved EM i 1976. Han deltog desuden ved VM i 1978. På klubplan spillede han for MSV Duisburg og Schalke 04.

Efter at have indstilliet sin aktive karriere blev Dietz træner, og har blandt andet stået i spidsen for VfL Bochum, MSV Duisburg og Rot-Weiß Ahlen.

Eksterne henvisninger 

 FIFA.com spillerinfo 

Fodboldspillere fra Tyskland
Fodboldtrænere fra Tyskland
Fodboldspillere fra MSV Duisburg
Fodboldspillere fra FC Schalke 04
Xiaogan

Xiaogan (kinesisk skrift: 孝感; pinyin: Xiàogǎn) er en by på præfekturniveau i provinsen Hubei i det centrale Kina. Præfekturet har et areal på 	8.910 km ² og en befolkning 5.210.000 (2007).

Administrative enheder 
Xiaogan består af et bydistrikt, tre byamter og tre amter:

 Bydistriktet Xiaonan – 孝南区 Xiàonán Qū ;
 Byamtet Yingcheng – 应城市 Yìngchéng Shì ;
 Byamtet Anlu – 安陆市 Ānlù Shì ;
 Byamtet Hanchuan – 汉川市 Hànchuān Shì ;
 Amtet Xiaochang – 孝昌县 Xiàochāng Xiàn ;
 Amtet Dawu – 大悟县 Dàwù Xiàn ;
 Amtet Yunmeng – 云梦县 Yúnmèng Xiàn.

Trafik 
Kinas rigsvej 107 fører gennem området. Den går fra Beijing til Shenzhen (ved Hongkong, og passerer provinshovedstædene Shijiazhuang, Zhengzhou, Wuhan, Changsha og Guangzhou.

Kinas rigsvej 316 passerer gennem området. Den fører fra Fuzhou i Fujian via Nanchang i Jiangxi og Wuhan i Hubei til Lanzhou i Gansu.

Bypræfekturer i Hubei
Huanggang

Huanggang (黃冈市; pinyin: Huánggāng Shì) er et bypræfektur østligst i den kinesiske provins Hubei. Præfekturet har et areal på 17.453 km ² og en befolkning på 7.310.000 mennesker (2007).

Administrative enheder 
Huanggang består av et bydistrikt, to byamter og syv amter:

 Bydistriktet Huangzhou – 黄州区 Huángzhōu Qū ;
 Byamtet Macheng – 麻城市 Máchéng Shì ;
 Byamtet Wuxue – 武穴市 Wǔxué Shì ;
 Amtet Hong'an – 红安县 Hóng'ān Xiàn ;
 Amtet Luotian – 罗田县 Luótián Xiàn ;
 Amtet Yingshan – 英山县 Yīngshān Xiàn ;
 Amtet Xishui – 浠水县 Xīshuǐ Xiàn ;
 Amtet Qichun – 蕲春县 Qíchūn Xiàn ;
 Amtet Huangmei – 黄梅县 Huángméi Xiàn ;
 Amtet Tuanfeng – 团风县 Tuánfēng Xiàn.

Trafik 
Kinas rigsvej 106 går gennem området. Den løber fra Beijing og passerer blandt andet Hengshui, Kaifeng, Ezhou og Shaoguan på sin vej til Guangzhou i Sydkina.

Eksterne henvisninger 
 Officiel webside 
 Fotos fra Huanggang hos Panoramio 

Bypræfekturer i Hubei
Hak (adelsslægt)

Hak var en uddød skånsk adelsslægt, der tilhørte den danske uradel. Slægten kan med sikkerhed føres tilbage til 1200-talet. Om slægten stammer fra Sverige, hvor dens våbenskjold kendes fra 1315, eller om den har bredt sig dertil kan ikke siges med sikkerhed.

En sjællandsk linje af slægten kendes fra slutningen af i det 13. århundrede og i det 14. århundrede.  Den nyere slægtslinje har rigsråden Anders Hak som stamfader (nævnt første gang 1412).

Af den skånske linje, kan nævnes marsken Niels Hak, (nævnes i 1254 og 1282) og Thorsten Hak (nævnt 1241), som var fader til ærkebiskop Thrugot Thorstensen i Lund,  til Niels Thorstensen (nævnt 1284(?) og 1302) — der måske var fader til provst i Lund, magister Truid Nielsen, som 1289 førte Hak-våbnet — og til drost David Thorstensen Hak (død 1302).

Denne sidste var muligvis farfader til ridderne Niels Andersen (død før 1362) til Højby og David Andersen (nævnt 1351 og 66), der havde sønnerne Niels Hak (nævnt 1377 (og 99?)) og Anders Davidsen (nævnt 1377 og 80). Af disse var sidstnævnte fader til Niels Hak (nævnt 1397 og 1407) til Assendrup og til ridderen, rigsråd Anders Hak (nævnt 1421 og 60) til Mogenstrup. Hans sønner var ridderen, rigsråd David Hak (død tidligst 1486) til Mogenstrup — fader til Niels Hak (død 1524) til Mogenstrup — og rigsråd Mogens Hak (død senest 1486) til Hikkebjerg. Denne var fader til rigsråd Niels Hak (død 1508) til Hikkebjerg og til Eiler Hak (1467-1501) til Egholm, med hvis søn Christopher Hak (1488-1539) til Egholm slægten uddøde.

Kilde
 Albert Fabritius, "Hak", i: Povl Engelstoft & Svend Dahl (red.), Dansk Biografisk Leksikon, København: J.H. Schultz Forlag 1932-44. Online

Adelsslægter fra Danmark
Havepetunia

 
Havepetunia (Petunia x hybrida), også skrevet Have-Petunia, er en krydsning mellem arterne hvid petunia (Petunia axillaris) og violet petunia (Petunia integrifolia). Det er enårige, urteagtige planter med en opstigende til krybende vækst. Både stængler og blade er tæt besat med kirtelhår.

Beskrivelse 
Stænglerne er forgrenede og runde i tværsnit. Bladene sidder modsat eller svagt spredstillet, og de er hele, ægformede og helrandede. Oversiden er græsgrøn, mens undersiden er lysegrøn. 

Blomstringen foregår gennem hele sæsonen, dvs. fra juni til sidst i oktober. Blomsterne er samlet i løse, endestillede stande, og de enkelte blomster er 5-tallige og regelmæssige med sammenvoksede kronrør og frie kronflige. Kronbladene er kraftigt farvede i hvide, lyserøde, højrøde, vinrøde, violette eller blå farver – alt efter sort. Frugterne er kapsler med mange frø.

Rodsystemet er trævlet og forholdsvis svagt.

Højde x bredde og årlig tilvækst: 0,50 x 0,50 m (50 x 50 cm/år).

Hjemsted 
I og med at denne plante er en krydsning, har den intet hjemsted. Den ene af forældrearterne, hvid petunia, hører hjemme i det sydlige Brasilien, Bolivia, Uruguay og det nordlige Argentina, mens den anden , violet petunia, stammer fra det sydlige Brasilien, Paraguay, Uruguay og det nordlige Argentina. Begge arter foretrækker solåbne voksesteder med en fugtig, næringsrig jord, så man kan forvente, at krydsningen har de samme krav til miljøforholdene.

Anvendelse 
Havepetunia findes i et utal af sorter, som alle bruges til udplantning i bede, kummer, krukker og altankasser. De kræver fuld sol, jævnlig vanding og god gødningstilstand, men er ellers meget lette at passe. De småblomstrede sorter ("milliflora") er de mest hårdføre under danske forhold.

Eksterne henvisninger 

Haveplanter
Caspar Memering

Caspar Memering (født 1. juni 1953 i Bockhorst, Vesttyskland) er en tidligere tysk fodboldspiller, der som midtbanespiller på Vesttysklands landshold var med til at blive europamester ved EM i 1980. På klubplan spillede han en årrække for Hamburger SV, hvor han var med til at vinde to tyske mesterskaber, én DFB-Pokal, samt Pokalvindernes Europa Cup. Han optrådte også for Schalke 04 samt for franske Girondins Bordeaux.

Titler 
Bundesligaen
 1979 og 1982 med Hamburger SV

DFB-Pokal
 1976 med Hamburger SV

Pokalvindernes Europa Cup
 1977 med Hamburger SV

EM
 1980 med Vesttyskland

Eksterne henvisninger 

 Weltfussball.de spillerinfo

Fodboldspillere fra Tyskland
Fodboldspillere fra Hamburger SV
Fodboldspillere fra Girondins Bordeaux
Fodboldspillere fra FC Schalke 04
Deltagere ved det europæiske mesterskab i fodbold 1980
Eike Immel

Eike Immel (født 27. november 1960 i Stadtallendorf, Vesttyskland) er en tidligere tysk fodboldspiller, der som målmand på Vesttysklands landshold var med til at blive europamester ved EM i 1980, samt nr. 2 ved både VM i 1982 og VM i fodbold 1986. På klubplan spillede han for Borussia Dortmund, VfB Stuttgart og engelske Manchester City. Med Stuttgart blev han i 1992 tysk mester.

Titler 
Bundesligaen
 1992 med VfB Stuttgart

EM
 1980 med Vesttyskland

Eksterne henvisninger 

 

Fodboldspillere fra Tyskland
Fodboldspillere fra Borussia Dortmund
Fodboldspillere fra VfB Stuttgart
Fodboldspillere fra Manchester City F.C.
Deltagere ved det europæiske mesterskab i fodbold 1980
Deltagere ved verdensmesterskabet i fodbold 1982
Deltagere ved verdensmesterskabet i fodbold 1986
Deltagere ved det europæiske mesterskab i fodbold 1988
Anorthosis Famagusta

Anorthosis Famagusta er en cypriotisk fodbold- og volleyballklub. Klubben stammede oprindelig fra Famagusta, men spiller nu midlertidigt i Larnaca pga. den tyrkiske invasion af Cypern. Klubben er en af de mest succesfulde i cypriotisk fodbold med 13 ligatitler, 10 pokalmesterskaber og 6 super cups. Fodboldholdet spiller deres hjemmekampe på Antonis Papadopoulos Stadion med en kapacitet på 11.930 personer.

Historiske slutplaceringer

Titler 
 Cypriotiske mesterskaber (13): 1950, 1957, 1958, 1960, 1962, 1963, 1995, 1997, 1998, 1999, 2000, 2005 og 2008
 Cypriotiske pokalturnering (11): 1949, 1959, 1962, 1964, 1971, 1975, 1998, 2002, 2003, 2007  og 2020/21

Noter

Eksterne kilder/henvisninger 
 [ ]

Fodboldklubber i Cypern
Etableret i 1911
Niels Lavesen Brock

Niels (Lavesen) Brock (død 1534) var en dansk rigsråd, til Estrup og Vemmetofte. Han var søn af Lave Eskesen Brock og Kirstine Pedersdatter Høg.
Niels Brock var ikke myndig ved faderens død, derfor omtales Niels først i 1523 under oprøret i Jylland, hvor han opholdt sig rolig på Estrup udvidende om, at han var stedsøn af en af oprørets hovedmænd rigsråd Peder Lykke til Nørlund og måske allerede bestemt til svigersøn af en anden af hovedmændene Hr. Predbjørn Podebusk, hvis datter Jytte han indgik ægteskab med i 1529.

Han var således en af de sidste jyske adelsmænd, der opsagde sit troskab til Christian 2.. To dage efter Frederik 1. hylding blev han truet på liv og gods.

Først efter sit ægteskab fik han i 1530 tildelt Ulvborg og Hind Herreder. Nogen anden tildeling fik han aldrig, men blev omtrent samtidig optaget i Rigsrådet. Under Herredagen i 1533 efter kongens død sluttede han sig til det katolske flertal; ved Grevefejdens udbrud deltog han i møderne i Ry Kirke, hvor den jyske adel erklærede sig for Christian 3., men faldt 16. oktober 1534 ved Svenstrup mod Skipper Clement. Hans enke ægtede senere en bekendt, Knud Henriksen Gyldenstjerne.

Ægteskab
Niels Lavesen Brock var gift med:
 Jytte Predbjørnsdatter Podebusk, (død 26. maj 1573, Randers)
 søn Lave Nielsen Brock, (død 4. november 1565 Halmstad)
 datter Margrethe Nielsdatter Brock, (død 1603)

Kilder
 runeberg
 skeel.info

Niels Lavesen
Danskere i 1500-tallet
Rigsråder fra Danmark
Godsejere fra Danmark
Aage Jordan

Svend Aage Thim Jordan (21. december 1856 – 1917) var en dansk chefredaktør og politiker, der repræsenterede partiet Venstre.

Jordan var søn af Henrik Christian Thim Jordan (1822-1877) og var chefredaktør for Lolland-Falsters Folketidende fra 1905 til 1911 og efterfulgte Rasmus Claussen, som han havde arbejdet sammen med i en årrække.

Jordan var gift med Clara Chrestine f. Claussen (1856-1918), datter af Rasmus Claussen. Deres søn Frede Jordan (1883-1961) blev også chefredaktør, men for Aalborg Amtstidende. Deres datter Joli blev gift med Victor Elberling.

Kilder 
 Slægtsside

Eksterne henvisninger 

Chefredaktører fra Danmark
Politikere fra Venstre
Danskere i 1800-tallet
Danskere i 1900-tallet
Grindsted Gymnasium & HF

Grindsted Gymnasium & HF er et dansk gymnasium og hf-kursus, der er beliggende i Grindsted. Gymnasiet har ca. 510 elever, mens der på hf er ca. 100 kursister.

Gymnasiet blevet etableret i 1961 og har siden sidst i 1960'erne også haft hf-kursus. Bygningerne er renoveret flere gange og i 1990'erne etableredes et nyt kantineområde, der er udsmykket af Michael Kvium.

Kendte studenter 
 ca. 1969: Peter K.A. Jensen, læge og populærvidenskabelig forfatter
 1973: Helge Engelbrecht, musiker
 1973: Peter Tygesen, journalist
 1978: Claus Johansen, chefredaktør
 2000: Louise Herping Ellegaard, iværksætter

Kilder og eksterne henvisninger 
 Grindsted Gymnasium & HF's hjemmeside

Etableret i 1961
Gymnasier i Danmark
Gymnasium & HF
Knebel Kirke

Knebel Kirke står på en bakke ved Knebel Vig og er fra omkring 1170. Altertavlen er skabt af Bjørn Nørgaard og indviet i 4. februar 2001 efter hærværk mod kirken.

Kirken er stort set arkitektonisk identisk med den nu nedrevne Rolsø kirke, ved Rolsø Kapel.

Reference

Eksterne henvisninger 
 Knebel Kirke på Den Store Danske, DSD
 Knebel Kirke på korttilkirken.dk

Kirker i Syddjurs Kommune
Kirker i Århus Stift
Kirker i Randers Amt
Kunstige negle

Kunstige negle, også kendt som negleextensions, er enten en udvidelse af de naturlige negle eller et cover – en såkaldt tip – der sættes oven på den naturlige negl. Nogle kunstige negle tilstræber at ligne naturlige negle så meget som muligt, mens andre fremstår åbenlyst kunstige. 

Kunstige negle fremstilles i mange materialer, bl.a. :
 Acryl: Det er et produkt, der er elsket, men på samme tid også hadet. Dets holdbarhed er ekstremt og kan bruges til neglebidere.
 Gelé: Det er et produkt, der er meget kendt i Tyskland, Frankrig og Danmark. Det er også et af de produkter, der er nemme at lære.
 Silke: Det er et system, der ikke bliver brugt så meget af i verden, men dog er det et populært produkt i Danmark. Det er et meget let og naturtro produkt.
 Glasfiber:Det er populært produkt i verden, da det har ekstremt god holdbarhed, og de kan blive fyldt op igen og igen. De er også meget nemme at lære. 

Miljøstyrelsen har i 2008 foretaget en kortlægning af kemiske stoffer i forbrugerprodukter, og har i forbindelse hermed konstateret, at produkter til opbygning af kunstige negle indeholder kemiske stoffer, der kan give allergi ved kontakt med huden.

Noter 

Neglepleje
Menneskeskabte objekter